CELEX: 31989R1865
Language: el
Date: 1989-06-27 00:00:00
Title: Κανονισμός (ΕΟΚ) αριθ. 1865/89 της Επιτροπής της 27ης Ιουνίου 1989 για τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78

Avis juridique important

|

31989R1865

Κανονισμός (ΕΟΚ) αριθ. 1865/89 της Επιτροπής της 27ης Ιουνίου 1989 για τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  

Επίσημη Εφημερίδα αριθ. L 181 της 28/06/1989 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1865/89 ΤΗΣ ΕΠΙΤΡΟΠΗΣ  της 27ης Ιουνίου 1989  για τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνεπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1113/89 (2), και ιδίως το άρθρο 4,  Εκτιμώντας:  ότι το άρθρο 5 παράγραφος 1 στοιχείο β) του κανονισμού (ΕΟΚ) αριθ. 381/89 της Επιτροπής (3) προβλέπει ότι οι αρμόδιοι οργανισμοί διαβιβάζουν στην Επιτροπή τον κατάλογο των προτάσεων που έχουν λάβει συνοδευόμενο από αιτιολογημένη γνώμη πριν από την 1η Μαΐου 1989· ότι ορισμένοι αρμόδιοι οργανισμοί, για λόγους ανεξάρτητους από τη θέλησή τους, δεν μπόρεσαν να τηρήσουν την εν λόγω προθεσμία για τη διατύπωση αιτιολογημένης γνώμης· ότι είναι συνεπώς αναγκαίο να μεταφερθεί η προθεσμία αυτή και οι άλλες προθεσμίες που συνδέονται άμεσα με αυτήν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 381/89 τροποποιείται ως εξής:  1. Στο άρθρο 1 παράγραφος 3, η ημερομηνία «1η Ιουλίου 1990» αντικαθίσταται από την ημερομηνία «1η Οκτωβρίου 1990».  2. Στο άρθρο 5:  - παράγραφος 1, η ημερομηνία «1η Μαΐου 1989» αντικαθίσταται από την ημερομηνία «29 Ιουνίου 1989»,  - παράγραφος 2, η ημερομηνία «1η Ιουνίου 1989» αντικαθίσταται από την ημερομηνία «15 Ιουλίου 1989»,  - παράγραφος 3, η ημερομηνία «1η Αυγούστου 1989» αντικαθίσταται από την ημερομηνία «1η Οκτωβρίου 1989».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 118 της 29. 4. 1989, σ. 5.  (3) ΕΕ αριθ. L 44 της 16. 2. 1989, σ. 24.